འདས་པའི་ལོ་བཅུ་ཕྲག་བཞིི་བརྒལ་བའི་རིང་བོད་ནང་འགྱུར་ལྡོག་ཆེན་པོ་བྱུང་ཡོད་པ་དང་།དཔལ་འབྱོར་འཕེལ་རྒྱས་ཆེན་པོ་བྱུང་བ་དང་ཆབས་ཅིག་གཞི་རྩའི་འཛུགས་སྐྲུན་ཁག་ཀྱང་ཡར་རྒྱས་ཆེན་པོ་བྱུང་ཡོད།ཀར་མོ་ནས་ལྷ་ས་བར་མེ་འཁོར་ལྕགས་ལམ་བཟོ་སྐྲུན་བྱེད་བཞིན་ཡོད་པ་འདི་ནི་དཔེ་མཚོན་ཞིག་ཡིན།འོན་ཀྱང་དུས་ཡུན་དེའི་རིང་རང་དབང་ཅན་གྱི་གསར་འགྱུར་དང་།ཡུལ་སྐོར་སྤྲོ་འཆམ་ལ་འགྲོ་མཁན་བཅས་ཀྱིས་བོད་ནང་གི་ཕྱི་ཚུལ་ཙམ་མིན་པར་དངོས་ཡོད་གནས་སྟངས་སྐོར་རྩོམ་ཡིག་མང་པོ་སྤེལ་ཡོད་ཅིང་།མང་ཆེ་བའི་རྩོམ་ཡིག་ནི་རྒྱ་ནག་གཞུང་གི་བཅོས་མའི་བརྗོད་ཚུལ་དང་ཐ་དད་རེད་འདུགབོད་ནང་འགྲོ་བ་མིའི་ཐོབ་ཐང་དང་།ཆོས་དད་རང་མོས།རང་སྲིད་རང་སྐྱོང་བཅས་བརྩི་མེད་རྡོག་རོལ་བཏང་དང་གཏོང་བཞིན་པར་སྐྱོན་བརྗོད་གསལ་འདོན་བྱས་ཡོད་པ་རེད།དོན་དངོས་བོད་ཀྱི་འདས་པའི་གནས་ཚུལ་དང་།ད་ལྟའི་གནས་སྟངས་གསལ་པོར་བརྗོད་ན།བོད་རང་སྐྱོང་ལྗོངས་བཙུགས་ནས་ད་བར་འགོ་ཁྲིད་ལྟེ་བ་རྒྱ་རིགས་ཁོ་ནས་བྱེད་བཞིན་པ་དང་།བོད་མིའི་ཐོག་དོགས་པ་རྣམ་རྟོག་དང་།དོ་དམ་སྟངས་འཛིན་བྱེད་ཤུགས་ཆེ་རུ་གཏོང་བཞིན་ཡོད་པ་དེ་ཡིན།དེས་གང་ཞིག་སྟོན་གྱི་ཡོད་ཅེ་ན།བོད་ནང་དོན་དམ་གྱི་མི་རིགས་འདྲ་མཉམ་དང་།གཅིག་ཡིད་གཅིག་ཆེས་ཀྱི་མཐུན་སྒྲིལ།བརྟན་ལྷིང་བཅས་མེད་པའི་གཞི་རྩའི་དཀའ་ངལ་ཡོད་པ་གསལ་པོར་བསྟན་ཡོད།